**טיול מאורגן לדובאי ואבו דאבי**

**5 ימים/ 4 לילות**

**23-27.2.25**

טיול בלתי נשכח ללב המפרץ הפרסי במהלכו נכיר מקרוב את איחוד האמירויות, הידידה החדשה שלנו במזרח התיכון. נגלה את דובאי - העיר הגדולה באיחוד האמירויות ומרכז כלכלי ומסחרי ראשון במעלה במזרח התיכון ובעולם כולו; במהלך הטיול שלנו נבקר באטרקציות המפורסמות של איחוד האמירויות: בורג' ח'ליפה, איי התמרים, נסייר בגן הפרחים הגדול בעולם, נחווה טיול ג'יפים קסום במדבר הערבי על רקע השקיעה המדברית המרהיבה, בשילוב עם ארוחת ערב ומופע ריקודים בדואי אותנטי. נבקר באבו דאבי – בירת המדינה - ונצפה בהתפתחות המהירה שלה גם מבחינה תיירותית. אבו דאבי מקרינה הדר מלוכה אבל במקביל "נותנת פייט" לדובאי מבחינה תיירותית.

תאריך יציאה: יום א' 23.2 המראה: 06:25 נחיתה: 11:45

תאריך חזרה: יום ה' 27.2 המראה: 13:00 נחיתה: 15:30

**מסלול הטיול:**

יום 1 - ת"א - דובאי - סיור פנורמי - מופע מזרקות

ניפגש בשדה התעופה לטיסה ישירה לדובאי. לאחר הנחיתה וסידורים פורמאליים בנמל התעופה נצא לסיור פנורמי ולהיכרות ראשונה עם דובאי. כבר ביציאה מהשדה ניחשף לראשונה לארכיטקטורה המרהיבה של העיר ולאין ספור גורדי השחקים המעטרים את קו הרקיע המפורסם של דובאי. נעצור בדרכנו בשוק מדינת ג'ומיירה – להתרשמות בלתי אמצעית משוק אותנטי מודרני שבחלקו המערבי תצפית נפלאה לבורג' אל ערב על רקע מראות ונציאנים. נעבור בארמון ז'אביל (Za'abeel Palace) ונצפה מקרוב בארמונו של שליט דובאי. נמשיך לצפייה במופע המזרקות המרהיב של דובאי, מחזה שצריך לראות בשביל להבין. המופע תוכנן ידי מעצבי המזרקות המפורסמות שבמלון בלאג'יו המפורסם בלאס וגאס. לאחר מכן ניסע למלון לקבלת חדרים.

יום 2 - דובאי המודרנית - תצפית בורג' חליפה - בורג' אל-ערב - איי התמרים - מונורייל - הכפר הגלובלי

לאחר ארוחת הבוקר נעפיל לתצפית ממגדל בורג’ ח’ליפה, המגדל הגבוה בעולם שנחשב גם לאחת מהאטרקציות המפורסמות בעולם כולו. המבנה שמתנשא לגובה של 828 מטר מגלם שבירה של שיאים רבים ומימוש רצונם ושאיפתם של שליטי דובאי. לאחר מכן נצא לסיור בשכונה היוקרתית ג'ומיירה המורכבת מבתים פרטיים ונמוכי קומה המוקפים חומות ומלאים במכוניות פאר. בשכונה זו ממוקם מסגד ג’ומיירה המפורסם ומהיפים ביותר בדובאי, כמו גם בית השייח’ סעד (מקום מגוריה לשעבר של המשפחה השלטת בדובאי). נראה את מלון בורג’ אל-ערב המפורסם, מלון פאר בדירוג שבעה כוכבים אשר מעוצב כמפרש ומתנשא לגובה 321 מטר מעל פני הים. נעצור לביקור במרינה של דובאי , נחוש בשכרון החופש , בארומת החיים הטובים.... משם נתקדם לאייקון נוסף של דובאי - איי התמרים. נעלה על המונורייל לנסיעה חווייתית , קצת מלמעלה , בפאר היצירה של דובאי, באי מלאכותי מרשים , מהגדולים בעולם. מפעל אנושי עצום שפתר בעיות ייחודיות והיווה דגל עבור ההתייחסות של מדינות לאפשרויות שמביאים איתם איים מלאכותיים. את היום נסיים בביקור בכפר הגלובלי, מתחם תיירות ענק בו תמצאו יותר מ-30 דוכנים שמייצגים למעלה מ-70 מדינות שונות. בכל דוכן תמצאו מגוון פעילויות והופעות, מאכלים מסורתיים ומזכרות מקומיות. במתחם, הנחשב לגדול מסוגו בעולם, תמצאו גם מבחר אטרקציות לילדים, דוכני שעשועים ומתחמי קניות ואוכל.

יום 3 - תצפית מהמסגרת - דובאי הרובע ההיסטורי - שייט בסירת אברה - ספארי ג'יפים בשקיעה ואירוח בדואי

לאחר ארוחת הבוקר נתחיל בביקור ותצפית במסגרת דובאי - המבנה האייקוני בצורת מסגרת תמונה מוגדלת המציע תצפית של 360 מעלות מגובה 150 מטר. נמשיך אל החלק “העתיק” של דובאי, המכונה גם הרובע ההיסטורי אל-פאחידי, המקום ממנו דובאי צמחה וגם היום משמש כליבה הפועם של העיר. האזור כולו משובץ מוזיאונים ואטרקציות תרבותיות, גלריות אומנות ומסגדים מרשימים. נראה את מוזיאון דובאי ואת בניין העירייה הראשון, הגלריה לאומנות עכשווית ומרכז התרבות על שם השייח’ מוחמד. נחצה את ה"קריק" עם סירת אברה מקומית בשייט קצר ואותנטי. נבקר בשווקיה המפורסמים של דובאי: שוק הזהב בו תמצאו עדיי זהב בשווי מאות מיליוני דולרים, שוק התבלינים המפיץ ניחוחות משכרים ובלתי נשכחים, וכן בזארים אוריינטליים ואותנטיים . בחלקו השני של היום נצא לחוויה מדברית מדהימה - טיול ג'יפים בדיונות המפורסמות המקיפות את דובאי. נחלוף בנסיעה על פני הדיונות המדבריות בשעות הערביים , נגלה את הקסם של המדבר ונצפה בשקיעה המדברית עוצרת הנשימה. את הסיור נסיים באירוח בדואי מסורתי הכולל ארוחת ערב ססגונית ועריבה לחיך ומופע של ריקודים מסורתיים כמיטב המסורת הבדואית. הערה: סיור ספארי ג'יפים מיועד ל- 6 נוסעים בג’יפ.

יום 4 - אבו דאבי -מסגד שייח' זאיד - קאסר אל וואטן

לאחר ארוחת הבוקר נקדיש את יומנו לסיור מקיף באבו דאבי. נתחיל מביקור במסגד הגדול של שייח’ זאיד, אחד מהמסגדים המפוארים ביותר בעולם שמהווה גם מוקד עלייה לרגל למבקרים מוסלמים ולא-מוסלמים כאחד. הקמת המסגד, אשר נפתח לציבור בשנת 2007, הייתה יוזמתו של נשיא המדינה הקודם, אשר ביקש להקים מבנה שיסמל וידגיש את המגוון התרבותי של העולם המוסלמי, בשילוב עם נגיעה היסטורית ומודרנית ומיטב האומנות והאדריכלות. נראה מבחוץ את מלון הפאר "ארמון האמירויות", המלון שעלות בנייתו היא היקרה בעולם וכולל מעגן סירות ומנחת מסוקים משלו. על המלון משובצות 114 כיפות, שכל אחת מהן בגובה 60 מטרים. בסמיכות למלון הוקמה אנדרטה לכבודו של מייסד איחוד האמירויות, אשר נדרשו 6 שנות עבודה לשם השלמתה. נמשיך לביקור בארמון המרהיב "קאסר אל וואטן" פלא אדריכלי עוצר נשימה ואחד מהארמונות המפוארים בעולם. נסייר בחלקיו הרבים של הארמון, המבנים והגנים ונחשף לפאר הרב בו בנוי הארמון. במהלך היום הגדוש בחוויות נעצור גם לביקור ברחבת מוזיאון הלובר – אחד מהמוזיאונים המרהיבים בעולם , השוכן במבנה אדריכלי עוצר נשימה , נתרשם מהמבנה הייחודי ואף נותיר זמן לתמונות. כמו כן נעבור בסמוך לבית אברהם - מתחם תפילה משותף ליהדות, נצרות ואסלאם. מגדלור של הבנה הדדית, דו קיום הרמוני בין אנשים בעלי אמונה ורצון טוב. המתחם מתפרש על פני 6,500 מ"ר ומורכב ממסגד, כנסייה ובית כנסת, בשלושה מבנים נפרדים שממוקמים סביב חצר משותפת שמהווה מרכז מבקרים ומוקד חינוכי באמצעות עיצובו, הוא לוכד את הערכים המשותפים בין היהדות, הנצרות והאסלאם, ומשמש פלטפורמה רבת עוצמה להשראה וטיפוח הבנה וקבלה בין אנשים.

יום 5 - הגן המופלא - דובאי - תל אביב

לאחר ארוחת הבוקר נבקר באחת מהאטרקציות החשובות והמיוחדות ביותר בדובאי. נפתח את היום בביקור ב"גן המופלא" שהוקם בשנת 2013 על שטח של 72 דונם. זהו גן הפרחים הגדול בעולם, בו נוכל למצוא כ-50 מיליון סוגי פרחים וכ-250 מיליון סוגי צמחים שונים. הפרחים בגן מעוצבים בצורות שונות ומרהיבות, כולל מטוס, מבנים ודמויות שונות ומשונות. בהתאם לשעת הטיסה ניסע לנמל התעופה, ונעלה על הטיסה חזרה לתל אביב.

הערות:

• תוכנית הטיול מתארת את האתרים בהם נבקר, אך לא את סדר הביקורים או כיוון הנסיעה.

• במידה ולא תתאפשר הכניסה לאבו דאבי יוצע יום טיול חלופי.

**עלות: 1199$ ליחיד בחדר זוגי(שניים בחדר)**

**תוספת ליחיד: 300 $**

**המחיר כולל:**

טיסות אל על הלוך ושוב לדובאי

אוטובוס תיירים נוח וממוזג

לינה בבתי מלון מדרגת תיירות טובה

כלכלה - לינה וארוחת בוקר

מדריך טיולים ישראלי מצוות "אשת טורס"

כניסות לאתרים כפי שמצוין במסלול

טיפים לנותני שירותים מקומיים: נהג ומדריך מקומי

ספארי ג'יפים במדבר כולל אירוח בדואי וארוחת ערב

**המחיר לא כולל:**

ביטוחים

הוצאות אישיות

סבלות

טיפ למדריך הישראלי (מקובל לתת 5 אירו לאדם ליום)

מס לינה (תשלום ישירות בבית המלון)

הטיול פתוח לכל הגילאים (לאו דווקא פו"פ)

הטיול באחריות חברת אשת טורס והתשלום יועבר ישירות לחברה

מספר המקומות על הטיסה מוגבל לכן כדאי להקדים ולהירשם!

052-2945446